ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670010555 


ขอให้ตรวจสอบการปฏิบัติหน้าที่ของฝ่ายพัฒนาชุมชนและขอให้ปรับปรุงระบบการให้บริการทางโทรศัพท์ของสำนักงานเขตบางขุนเทียน กรุงเทพมหานคร เนื่องจากเมื่อวันที่ 13 มีนาคม 2567 ผู้ร้องได้ทำการติดต่อไปยังสำนักงานเขตบางขุนเทียน ช่วงเวลาประมาณ 10.00 น. หมายเลขโทรศัพท์ 0 2415 1694 , 0 2415 1453 , 0 2415 0156 , 0 2416 5927 , 0 2416 5811 และ หน้าห้องผู้อำนวยการเขตบางขุนเทียน หมายเลขโทรศัพท์ 0 2415 1691 เมื่อทำการโทรติดต่อไปพบว่างไม่สามารถติดต่อได้ บางสายติดต่อได้แต่เป็นลักษณะสัญญาณว่าง เนื่องด้วยผู้ร้องแจ้งว่าต้องการโทรติดต่อสอบถามเกี่ยวกับโครงการพัฒนาชุมชน จำนวนเงิน 200,000 บาท (สองแสนบาทถ้วน) ของชุมชนจุลพงษ์ แขวงแสมดำ เขตบางขุนเทียน กรุงเทพมหานคร ซึ่งทางสำนักงานเขตบางขุนเทียน ฝ่ายพัฒนาชุมชน ซึ่งผู้ร้องแจ้งว่าหัวหน้าฝ่ายพัฒนาชุมชน ย้ายไปประจำอยู่สำนักงานเขตอื่น จะมีผู้รักษาการแทน เป็น คุณพรทิพย์ (กล่าวอ้างเพียงเท่านั้น) ซึ่งผู้ร้องทำงานจิตอาสาเป็นประธานโครงการพัฒนาชุมชนเข้มแข็ง ที่ทางกรุงเทพมหานคร ให้เงินไปจำนวน 200,000 บาท (สองแสนบาทถ้วน) ซึ่งเมื่อปี 2566 (ไม่ทราบวันแน่ชัด) เป็นครั้งที่ 2 ผู้ร้องอาสาเป็นประธานโครงการดังกล่าว ซึ่งผู้ร้องทำจนโครงการเสร็จ ซึ่งได้วัสดุอุปกรณ์มาเป็น เต็นท์ โต๊ะ เก้าอี้ และหัวหน้าฝ่ายที่ได้ย้ายไปสำนักงานเขตอื่นเคยคุยไว้ว่า "จะต้องมีการทำแบบสอบถามหรือประธานชุมชนจะต้องประชุมชาวบ้านว่าเห็นชอบไหมกับโครงการที่จบไปและมีความคิดเห็นอย่างไร ได้อะไรมาบ้าง" แต่แล้วก็ไม่มีการทำตามที่เคยคุยกับหัวหน้าฝ่ายที่ได้ย้ายไปสำนักงานเขตอื่นเลย ชาวบ้านก็เริ่มว่ากล่าวกรรมการที่ทำชุดที่แล้วว่า "ไม่เห็นมาทำ ไม่เห็นจะได้อะไรเลย" และต่อมาเมื่อไม่นานฝ่ายพัฒนาชุมชนก็ได้ส่งเจ้าหน้าที่ลงมาจำนวน 3 ท่าน มาที่ชุมชนฯ และได้เปิดประชุมโครงการชุดใหม่ของปี 2567 จำนวนเงิน 200,000 บาท (สองแสนบาทถ้วน) เหมือนกัน โดยไม่มีการแจ้งชาวบ้านเลยว่า "คราวที่แล้วได้อะไรมาบ้าง" และได้เปิดประชุมเลยและมีการเลือกประธานและเลือกว่าจะทำอะไรกับ จำนวนเงิน 200,000 บาท (สองแสนบาทถ้วน) ที่ชาวบ้านเห็น แต่ชาวบ้าน 20 กว่าคนที่ที่เข้าร่วมประชุมที่จะเสนอและคิดเห็นเกี่ยวกับเงินจำนวนดังกล่าว ซึ่งผู้ร้องเห็นว่าไม่น่าจะใช่ และเป็นการระดมความคิดที่ไม่กว้างขวางและมันไม่รู้ในหมู่คนจำนวนมากกว่าคุณกำลังทำอะไรอยู่ ซึ่งพอผู้ร้องโทรศัพท์ไปยังสำนักงานเขตบางขุนเทียน เพื่อคุยกับฝ่ายพัฒนาชุมชนซึ่งเจ้าหน้าที่ไม่รับฟัง อ้างแต่ระเบียบของกรุงเทพมหานคร ว่าทำถูกแล้วอย่างเดียว ซึ่งผู้ร้องเห็นว่าคุณทำงานพัฒนาชุมชน แต่คุณไม่ฟังเสียงชาวบ้านมันถูกต้องหรือไม่ใช้อำนาจมากเกินไปหรือไม่ คุณไม่ได้ให้ท้องถิ่นคิดหรือแก้ไขปัญหาของตนเองเลย ซึ่งผู้ร้องไม่เห็นด้วยเกี่ยวกับการกระทำดังกล่าวอย่างมาก อีกทั้งหากชาวบ้านมีข้อสงสัยควรมีการอธิบายให้ชัดเจนไม่ใช่อ้างแต่ระเบียบกรุงเทพมหานคร อีกทั้งผู้ร้องแจ้งว่าผู้อำนวยการเขตบางขุนเทียนควรมีเวลาให้ประชาชนเข้าพบได้บ้างเพื่อแจ้งเรื่องราวต่างๆ จากกรณีดังกล่าวส่งผลให้ผู้ร้องไม่พึงพอใจและไม่ได้ความสะดวกสบายต่อการใช้บริการในครั้งนี้อีกทั้งไม่พึงพอใจเกี่ยวกับพฤติกรรมการปฏิบัติงานของฝ่ายพัฒนาชุมชนของ สำนักงานเขตบางขุนเทียน กรุงเทพมหานคร จึงประสงค์ให้หน่วยงานที่เกี่ยวข้องปรับปรุงระบบการให้บริการทางโทรศัพท์และตรวจสอบการปฏิบัติหน้าที่ของฝ่ายพัฒนาชุมชน สำนักงานเขตบางขุนเทียน กรุงเทพมหานคร เพื่ออำนวยความสะดวกและบรรเทาความเดือดร้อนให้แก่ผู้ร้องและประชาชนท่านอื่นต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook